Α4-0063/96

Πρόταση κανονισμού (ΕΚ) του Συμβουλίου σχετικά με την υλοποίηση των προγραμμάτων ενεργειών των κρατών μελών στον τομέα των ελέγχων των δαπανών του ΕΓΤΠΕ, τμήμα «Εγγυήσεων» (COM(95)0467 - C4-0509/95 - 95/0244 (CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τέταρτη αιτιολογική σκέψη

>Αρχικό κείμενο>

εκτιμώντας ότι θα πρέπει να προβλεφθεί ένα σύστημα κοινοτικής χρηματοδότησης για μια ορισμένη περίοδο και εντός του ορίου των διαθεσίμων πιστώσεων, των προγραμμάτων ενεργειών των κρατών μελών στον τομέα των ελέγχων περιλαμβάνοντας και ενέργειες με στόχο τη διασφάλιση της τροποποίησης, της βελτίωσης των δομών ελέγχου ή της αποτελεσματικότητας της δράσης των[semigr ]

>Κείμενο μετά την ψηφοφορία στο ΕΚ>

εκτιμώντας ότι θα πρέπει να προβλεφθεί ένα σύστημα κοινοτικής χρηματοδότησης για μια ορισμένη περίοδο και εντός του ορίου των διαθεσίμων πιστώσεων, των προγραμμάτων ενεργειών των κρατών μελών στον τομέα των ελέγχων και της είσπραξης των ποσών που πρέπει να επανακτηθούν κατόπιν διαπιστωθεισών παρατυπιών και παραλείψεων περιλαμβάνοντας και ενέργειες με στόχο τη διασφάλιση της βελτίωσης των δομών ελέγχου ή της αποτελεσματικότητας της δράσης των[semigr ]

(Τροπολογία 2)

Έβδομη αιτιολογική σκέψη

>Αρχικό κείμενο>

ότι θα πρέπει να ζητείται η γνώμη της Επιτροπής του Ταμείου όσον αφορά τα ετήσια τμήματα τα οποία δύνανται να επωφεληθούν της κοινοτικής χρηματοδότησης[semigr ]

>Κείμενο μετά την ψηφοφορία στο ΕΚ>

ότι θα πρέπει να συσταθεί συμβουλευτική επιτροπή της οποίας θα πρέπει να ζητείται η γνώμη όσον αφορά τα ετήσια τμήματα τα οποία δύνανται να επωφεληθούν της κοινοτικής χρηματοδότησης[semigr ]

(Τροπολογία 3)

Άρθρο 1, παράγραφος 1

>Αρχικό κείμενο>

1. Η Κοινότητα συμμετέχει στις δαπάνες των κρατών μελών για την υλοποίηση των προγραμμάτων δράσης με στόχο τη βελτίωση των δομών των υπηρεσιών ελέγχου ή την αποτελεσματικότητα της δράσης των.

>Κείμενο μετά την ψηφοφορία στο ΕΚ>

1. Η Κοινότητα συμμετέχει στις δαπάνες των κρατών μελών για την υλοποίηση των προγραμμάτων δράσης με στόχο τη διεύρυνση της ικανότητας και αποτελεσματικότητας της δράσης των υπηρεσιών ελέγχου ή είσπραξης.

(Τροπολογία 4)

Άρθρο 2, παράγραφος 3α (νέα)

>Κείμενο μετά την ψηφοφορία στο ΕΚ>

3α. Δίδεται προτεραιότητα:

>Κείμενο μετά την ψηφοφορία στο ΕΚ>

- στα προγράμματα που εντάσσονται σε πολυετές πλαίσιο[semigr ]

- στα καινοτόμα προγράμματα που έχουν χαρακτήρα πιλοτικού σχεδίου που μπορεί να χρησιμεύσει ως πρότυπο για άλλα κράτη μέλη[semigr ]

- στα προγράμματα που αφορούν εν όλω ή εν μέρει τη βελτίωση της κατάρτισης και ενημέρωσης των υπαλλήλων στους οποίους έχουν ανατεθεί έλεγχοι ή είσπραξη[semigr ]

- στα προγράμματα που συμβάλλουν στην καθιέρωση ή ενίσχυση της ανταλλαγής πληροφοριών και στη συνεργασία μεταξύ των κρατών μελών σ' αυτό τον τομέα.

(Τροπολογία 5)

Άρθρο 3, παράγραφος 2

>Αρχικό κείμενο>

2. Το ετήσιο τμήμα του προγράμματος δράσης τίθεται σε εφαρμογή μεταξύ της 1η Ιανουαρίου και της 31ης Δεκεμβρίου κάθε χρόνου.

>Κείμενο μετά την ψηφοφορία στο ΕΚ>

2. Το ετήσιο τμήμα του προγράμματος δράσης τίθεται σε εφαρμογή μεταξύ της 1η Ιανουαρίου και της 31ης Δεκεμβρίου κάθε χρόνου, και ο καθορισμός υποχρεώσεων και η πληρωμή της κοινοτικής χρηματοδότησης γίνονται σύμφωνα με το δημοσιονομικό κανονισμό.

(Τροπολογία 6)

Άρθρο 3α (νέο)

>Κείμενο μετά την ψηφοφορία στο ΕΚ>

Άρθρο 3α

Η Επιτροπή συνεπικουρείται από επιτροπή συμβουλευτικού χαρακτήρα που απαρτίζεται από έναν αντιπρόσωπο από κάθε κράτος μέλος και προεδρεύεται από τον αντιπρόσωπο της Επιτροπής.

>Κείμενο μετά την ψηφοφορία στο ΕΚ>

Ο αντιπρόσωπος της Επιτροπής υποβάλλει στην επιτροπή σχέδιο των προς λήψη μέτρων. Η επιτροπή διατυπώνει τη γνώμη της επί του σχεδίου αυτού, εντός προθεσμίας που ο πρόεδρος μπορεί να καθορίσει σύμφωνα με τον επείγοντα χαρακτήρα του εν λόγω θέματος, και εάν χρειαστεί με ψηφοφορία.

>Κείμενο μετά την ψηφοφορία στο ΕΚ>

Η γνώμη καταχωρείται στα πρακτικά[semigr ] εξάλλου, κάθε κράτος μέλος έχει δικαίωμα να ζητήσει η θέση του να καταχωριστεί στα πρακτικά.

>Κείμενο μετά την ψηφοφορία στο ΕΚ>

Η Επιτροπή λαμβάνει δεόντως υπόψη της τη γνώμη της επιτροπής. Ενημερώνει την επιτροπή για τον τρόπο με τον οποίο ελήφθη υπόψη η γνώμη αυτή.

>Κείμενο μετά την ψηφοφορία στο ΕΚ>

Οι συνεδριάσεις της επιτροπής είναι καταρχάς δημόσιες, εκτός αν ληφθεί ειδική απόφαση δεόντως αιτιολογημένη και δημοσιευθεί εν ευθέτω χρόνο. Η επιτροπή δημοσιεύει τις ημερήσιες διατάξεις 2 εβδομάδες πριν από τις συνεδριάσεις. Δημοσιεύει τα πρακτικά των συνεδριάσεών της. Καταρτίζει δημόσιο κατάλογο δηλώσεων συμφερόντων των μελών της.

(Τροπολογία 7)

Άρθρο 4, παράγραφος 2, πρώτο εδάφιο

>Αρχικό κείμενο>

2. Μετά τη γνωμοδότηση της Επιτροπής του Ταμείου, που αναφέρεται στο άρθρο 11 του κανονισμού (ΕΟΚ) αριθ. 729/70, η Επιτροπή ορίζει, για κάθε της τμήμα, λαμβάνοντας υπόψη τις διαθέσιμες πιστώσεις και με βάσει τα στοιχεία τα οποία παρασχέθηκαν από το κράτος μέλος, το ποσοστό κοινοτικής χρηματοδοτικής συμμετοχής και το ανώτατο ποσό της συμμετοχής αυτής.

>Κείμενο μετά την ψηφοφορία στο ΕΚ>

2. Μετά τη γνωμοδότηση της συμβουλευτικής επιτροπής, η Επιτροπή ορίζει, για κάθε της τμήμα, λαμβάνοντας υπόψη τις διαθέσιμες πιστώσεις και με βάσει τα στοιχεία τα οποία παρασχέθηκαν από το κράτος μέλος, το ποσοστό κοινοτικής χρηματοδοτικής συμμετοχής και το ανώτατο ποσό της συμμετοχής αυτής. Η Επιτροπή πρέπει να λάβει υπόψη της:

>Κείμενο μετά την ψηφοφορία στο ΕΚ>

- το συμφέρον της Ευρωπαϊκής Ένωσης στα προτεινόμενα μέτρα[semigr ]

- την επίδοση των προηγούμενων δράσεων που χρηματοδοτήθηκαν[semigr ]

- την απόδειξη ότι το κράτος μέλος έχει προηγουμένως αξιοποιήσει όλα τα ποσά που διαθέτει για τις δράσεις για την καταπολέμηση της απάτης, ιδίως στο πλαίσιο της κοινής τελωνειακής πολιτικής («μηχανισμοί τελωνειακών εσόδων»)

(Τροπολογία 8)

Άρθρο 4, παράγραφος 2, δεύτερο εδάφιο

>Αρχικό κείμενο>

Λαμβάνοντας υπόψη το ενδιαφέρον το οποίο αντιπροσωπεύουν οι προβλεπόμενες στο ετήσιο τμήμα ενέργειες και τις ενδεχόμενες δυσκολίες τις οποίες συναντά το αντίστοιχο κράτος μέλος κατά την αντιμετώπιση της χρηματοδότησής του, η Επιτροπή μπορεί να αποφασίσει ότι το εν λόγω τμήμα ή ένα μέρος αυτού θα καταλογισθεί εξ ολοκλήρου στον κοινοτικό προϋπολογισμό.

>Κείμενο μετά την ψηφοφορία στο ΕΚ>

Λαμβάνοντας υπόψη το ενδιαφέρον το οποίο αντιπροσωπεύουν οι προβλεπόμενες στο ετήσιο τμήμα ενέργειες και τις ενδεχόμενες δυσκολίες τις οποίες συναντά το αντίστοιχο κράτος μέλος κατά την αντιμετώπιση της χρηματοδότησής του, η Επιτροπή μπορεί να αποφασίσει ότι το εν λόγω τμήμα ή ένα μέρος αυτού θα καταλογισθεί στον κοινοτικό προϋπολογισμό σε ποσοστό έως 80% της πραγματοποιηθείσας δαπάνης.

(Τροπολογία 9)

Άρθρο 4, παράγραφος 2, τρίτο εδάφιο

>Αρχικό κείμενο>

Η αποδοχή χρηματοδότησης ενός ετησίου τμήματος από την Επιτροπή δεν προδικάζει την απόφαση τη σχετική με τη χρηματοδοτική συμμετοχή κατά τα επόμενα ετήσια τμήματα, δεδομένου ότι η κοινοτική χρηματοδότηση επανεκτιμάται κάθε χρόνο, τόσο όσον αφορά το ύψος της όσο και το ποσόν της, συναρτήσει των αποτελεσμάτων που πράγματι επετεύχθησαν από τα προηγούμενα ετήσια τμήματα.

>Κείμενο μετά την ψηφοφορία στο ΕΚ>

Η αποδοχή χρηματοδότησης ενός ετησίου τμήματος από την Επιτροπή δεν προδικάζει την απόφαση τη σχετική με τη χρηματοδοτική συμμετοχή κατά τα επόμενα ετήσια τμήματα, δεδομένου ότι η κοινοτική χρηματοδότηση επανεκτιμάται κάθε χρόνο, τόσο όσον αφορά το ύψος της όσο και το ποσόν της, συναρτήσει των αποτελεσμάτων που πράγματι επετεύχθησαν από τα προηγούμενα ετήσια τμήματα, με προτεραιότητα στα προγράμματα τα οποία έχουν λειτουργήσει ορθά.

(Τροπολογία 10)

Άρθρο 7

>Αρχικό κείμενο>

Μετά το τέλος του πρώτου χρόνου, η Επιτροπή θα παρουσιάσει στο Συμβούλιο τα αποτελέσματα της εφαρμογής του παρόντος κανονισμού.

>Κείμενο μετά την ψηφοφορία στο ΕΚ>

Αρχής γενομένης από το τέλος του δεύτερου έτους, η Επιτροπή θα υποβάλλει στο Κοινοβούλιο και στο Συμβούλιο ετήσια έκθεση σχετικά με τα αποτελέσματα της εφαρμογής του παρόντος κανονισμού στο πλαίσιο της ετήσιας οικονομικής έκθεσης για το ΕΓΤΠΕ-Εγγυήσεις. Μετά το τέλος του πέμπτου έτους, η Επιτροπή θα υποβάλλει λεπτομερή έκθεση σχετικά με την αποτελεσματικότητα των προγραμμάτων που έχουν εκτελεσθεί στα διάφορα κράτη μέλη, με βάση συγκριτικά δεδομένα που θα προκύψουν από τις εκθέσεις αξιολόγησης των κρατών μελών.

(Τροπολογία 11)

Άρθρο 8

>Κείμενο μετά την ψηφοφορία στο ΕΚ>

1. Τα ποσά των αποφάσεων ανάληψης υποχρεώσεων και πληρωμής εκφράζονται και καταβάλλονται σε Ecu σε σταθερές τιμές και η Επιτροπή κάθε χρόνο αναπροσαρμόζει τα σχέδια χρηματοδότησης.

>Αρχικό κείμενο>

Η μετατροπή των ποσών που εκφράζονται σε Ecu και σε εθνικό νόμισμα πραγματοποιείται εφαρμόζοντας την ισοτιμία που ισχύει την πρώτη εργάσιμη ημέρα του ημερολογιακού έτους στη διάρκεια του οποίου αρχίζει το εν λόγω ετήσιο πρόγραμμα, έτσι όπως δημοσιεύονται στη σειρά «C» της Επίσημης Εφημερίδας των Ευρωπαϊκών Κοινοτήτων.

>Κείμενο μετά την ψηφοφορία στο ΕΚ>

2. Η μετατροπή των ποσών που εκφράζονται σε Ecu και σε εθνικό νόμισμα πραγματοποιείται εφαρμόζοντας την ισοτιμία που ισχύει στη νομισματική αγορά την πρώτη εργάσιμη ημέρα του ημερολογιακού έτους στη διάρκεια του οποίου αρχίζει το εν λόγω ετήσιο πρόγραμμα, έτσι όπως δημοσιεύονται στη σειρά «C» της Επίσημης Εφημερίδας των Ευρωπαϊκών Κοινοτήτων.

Ψήφισμα νομοθετικού περιεχομένου με τη γνώμη του Ευρωπαϊκού Κοινοβουλίου όσον αφορά την πρόταση για κανονισμό (ΕΚ) του Συμβουλίου για την υλοποίηση προγραμμάτων ενεργειών των κρατών μελών στον τομέα των ελέγχων των δαπανών του ΕΓΤΠΕ, τμήμα «Εγγυήσεων» (CΟΜ(95) 0467 - C4-0509/95 - 95/0244(CNS))

(Διαδικασία διαβούλευσης)

το Ευρωπαϊκό Κοινοβούλιο,

- έχοντας υπόψη την πρόταση της Επιτροπής στο Συμβούλιο (CΟΜ(95)0467 τελικό - 95/0244(CNS) ((ΕΕ C 336 της 14.12.1995)),

- έχοντας κληθεί να γνωμοδοτήσει από το Συμβούλιο σύμφωνα με το άρθρο 43 της Συνθήκης ΕΚ (C4-0509/95),

- βασιζόμενο στο άρθρο 58 του Κανονισμού του,

- έχοντας υπόψη την έκθεση της Επιτροπής Ελέγχου του Προϋπολογισμού και τις γνωμοδοτήσεις της Επιτροπής Προϋπολογισμών καθώς και της Επιτροπής Γεωργίας και Ανάπτυξης της Υπαίθρου (Α4-0063/96),

1. εγκρίνει την πρόταση της Επιτροπής με την επιφύλαξη των τροποποιήσεων του Κοινοβουλίου[semigr ]

2. καλεί το Συμβούλιο να το ενημερώσει εφόσον προτίθεται να απομακρυνθεί από το κείμενο που ενέκρινε το Κοινοβούλιο[semigr ]

3. επιθυμεί να του ζητηθεί εκ νέου η γνώμη του, σε περίπτωση που το Συμβούλιο προτίθεται να τροποποιήσει ουσιωδώς την πρόταση της Επιτροπής[semigr ]

4. αναθέτει στον Πρόεδρό του να διαβιβάσει αυτή τη γνωμοδότηση στο Συμβούλιο και την Επιτροπή.